Document ID: /roh_data/filtered/fineweb-2-filterrobots_roh.jsonl.gz/70169

Consumentas e consuments en Svizra han pajà 176 milliuns francs taxas da recicladi anticipadas per vaider, battarias u apparats electrics l’onn 2019. Per tge che questas taxas èn exactamain vegnidas duvradas, na saja betg avunda transparent – di la Controlla federala da finanzas. Ultra da quai manchian las indicaziuns quant bain ch’il recicladi funcziuneschia. L’Uffizi federal d’ambient haja be access limità a questas datas. En il parlament è pendent actualmain in project davart l’uschenumnada economica circulara, quel vegn pli probabel discutà la primavaira. Tenor la controlla da finanzas pudess quel dar scleriment en chaussa.
176 milliuns francs Betg avunda cler per tge che taxas da recicladi vegnan duvradas
RTR novitads 09:00